**МИНИСТЕРСТВО НА ОБРАЗОВАНИЕТО И НАУКАТА**

**РЕГИОНАЛНО УПРАВЛЕНИЕ НА ОБРАЗОВАНИЕТО**

**ДО**

**ДИРЕКТОРИТЕ НА**

**УЧИЛИЩАТА, ДЕТСКИТЕ ГРАДИНИ**

**ОДК И РЦПППО**

**ОБЛАСТ КЮСТЕНДИЛ**

**ПОЗДРАВИТЕЛЕН АДРЕС**

**УВАЖАЕМИ КОЛЕГИ,**

**СКЪПИ УЧЕНИЦИ,**

**ДЕЦА И РОДИТЕЛИ,**

С вълнение Ви приветствам по повод откриването на учебната 2019/2020 година!

Началото на всяка учебна година за нас е празник, който посвещаваме на тържеството на духа и знанието. Този ден събира в едно безгрижието на младостта и опита на мъдростта. Той символизира нашия стремеж към духовност, наука и просвещение.

**Уважаеми учители,**

Желая Ви здраве и упоритост, вдъхновение и възрожденски дух за преодоляване на предизвикателствата в ежедневния Ви труд да възпитавате и образовате добри, умни и можещи млади хора!

**Скъпи ученици,**

Пазете традициите на Вашето училище, умножавайте успехите му, почитайте всеотдайността на своите учители! Упорито преследвайте мечтите си! Вървете напред смело и решително по пътя на знанието! Не се страхувайте от трудностите, а ги посрещайте с готовност и желание за победа!

**Мили първокласници,**

Денят, в който за първи път прекрачвате училищния праг, ще остане за вас свиден и вълнуващ спомен.Подайте с вяра и доверие ръка на своите учители, които ще бъдат вашата сигурна опора по пътя, който ще извървите заедно!Пожелавам Ви щастливо детство и успехи в учението!

**Уважаеми родители,**

Бъдете най-верните приятели на своите деца! Гордейте се с всяко тяхно постижение, поощрявайте ги да знаят и могат повече, да достигат своите върхове!

**На добър час и честит празник!**

*С уважение,*

***МАЯ СТОЙЧЕВА-НИКОЛОВА***

*Началник на РУО – Кюстендил*